ยิ้มถ้วนหน้า กลุ่มผู้สูงอายุ-กลุ่มพิเศษ “เราชนะ”จับจ่ายคึกคัก กระตุ้นยอดขายร้านธงฟ้าสุดปัง
ร้านค้าธงฟ้าประชารัฐ ลดค่าครองชีพประชาชน ยะลา ซึ่งเป็นร้านขายของชำ จำหน่ายสินค้าทุกอย่างทั้งเครื่องอุปโภค บริโภค ขายดิบขายดี หลังผู้ได้รับสิทธิเราชนะ กลุ่มผู้ต้องการความช่วยเหลือเป็นพิเศษ ไม่มีสมาร์ทโฟน  รับเงินแล้ว 4,000 บาท ในงวดแรกเมื่อวันที่ 5 มีนาคม 2564 ออกมาจับจ่าย เลือกซื้อสิ่งของจำเป็นสำหรับใช้ในชีวิตประจำวัน ทั้งข้าวสาร น้ำมัน น้ำปลา น้ำตาล บะหมี่กึ่งสำเร็จรูป ผงซักฟอก ยาสระผมสบู่ น้ำยาซักผ้า น้ำยาล้างจาน ฯลฯ กันอย่างคึกคัก ร่วมกับกลุ่มถือบัตรสวัสดิการแห่งรัฐ กลุ่มผู้เข้าร่วมโครงการคนละครึ่ง (เดิม ) และกลุ่มผู้เข้าร่วมโครงการเราชนะ (กลุ่มใหม่) โดยทางร้านต้องแยกเครื่องคิดเงิน เป็น 2 เครื่อง เพื่อรองรับทั้งกลุ่มเราชนะที่จ่ายผ่านบัตรประชาชนและจ่ายผ่านบัตรสวัสดิการแห่งรัฐ  ผ่านแอป เป๋าตัง โครงการคนละครึ่ง - เราชนะ เพื่ออำนวยความสะดวกให้กับลูกค้าที่มาจับจ่ายซื้อของ จะได้ไม่ต้องเข้าคิวรอจ่ายเงินนานเกินไปชาวยะลา ที่จ่ายผ่านบัตรประชาชนโครงการเราชนะ บอกว่า ตนเองได้ลงทะเบียนในกลุ่มผู้ต้องการความช่วยเหลือเป็นพิเศษ พึ่งจะได้รับเงินครั้งแรก 4,000 บาท ดีใจมากที่ได้รับสิทธิและขอบคุณรัฐบาลที่ได้ช่วยเหลือประชาชน ที่ได้รับผลกระทบจากโควิด-19 ลดรายจ่ายในครอบครัว  ส่วนเงินที่ได้รับก็จะแบ่งจ่ายซื้อสิ่งของจำเป็นสำหรับใช้ในบ้านที่ยังขาดอยู่ เป็นเตารีด ข้าวสาร 1 กระสอบ และซื้อของไว้ใช้ในครัวเรือน พวกน้ำมัน น้ำปลา ผงซักฟอก ฯลฯขณะที่นายมนุ ขัดผาบ เจ้าของร้าน มนุ รุ่งเรือง เขตเทศบาลนครยะลา บอกว่า หลังจากประชาชนกลุ่มที่ไม่มีสมาร์ทโฟน ได้รับเงินโอนเข้าแล้ว ก็เริ่มออกมาใช้จ่ายกันอย่างคึกคัก ทำให้ยอดขายเพิ่มขึ้นมากกว่าเดิม จากที่มีกลุ่มผู้ถือบัตรสวัสดิการแห่งรัฐ ผู้เข้าร่วมโครงการคนละครึ่ง เราชนะ มาใช้จ่าย ก็เพิ่มขึ้นมาอีกหนึ่งกลุ่ม  สำหรับโครงการเราชนะ มีประโยชน์มากทำให้ยอดขาย ปังๆ ยิ้มกันถ้วนหน้า ทั้งคนซื้อ คนขาย อยากให้มีอีกนานๆ ทำให้ขายดีขึ้น ยอดขายกระเตื้อง ซื้อง่ายขายคล่อง กระตุ้นเศรษฐกิจเมืองยะลา ได้เป็นอย่างดี